rlitschk/wikidir huggingface dataset:
John Watts Young (* 24. September 1930 in San Francisco, Kalifornien, USA; † 5. Januar 2018 in Houston, Texas) weer en US-amerikaansch Astronaut. He hett de langste und spoodriekste Karriere bi de NASA. Nah sien Schooltiet studeer Young an dat Georgia Institute of Technology in Atlanta un sloot sien Studium vun de Luftfohrttechnik 1952 mit hööchste Utteknungen af. Dornah gung he to de US-Marine un weer wiels den Korea-Krieg up dat US-Kriegsschipp (Zerstörer) USS Laws. Dornah wurr he Pilot un Kampfpilot. 1962 is he vun de NASA as Astronaut (Grupp 2) utwählt wurrn. Twee Johr later mak he all sien eersten Ruumfloog in dat Ruumschipp Gemini 3. He un sien Kolleg Virgil Grissom weern bi de eerste Gemini-Mission meest 5 Stünnen in't All.Young fungeer as Pilot. Sien nächst Mission weer Gemini 10. Ditmal weer sien Kolleg Mike Collins. Young weer nu Kommandant. Collins maak twee Weltruumspazeergänge, so nömmt EVA's. Meest 3 Daag weern se 1965 in't All. Dornah weer dat Gemini-Prgramm aber meest afslooten un völ Astronauten sünd nah dat Apollo-Programm wesselt. Ok John Youn hörr dorto. 1968 wurr he Pilot vun Apollo 10, de de Afslussmission vör den eegentlichen Maandfloog maken de. Dor wurrn nochmal de letzten Test makt.
Gudrun Vaupel (* 23. Mai 1941) is en düütsch Schauspelerin un Synchroonsnackerin. 1965 speel Vaupel ünner de Regie vun Robert A. Stemmle bi de Feernsehfilm Kubinke mit. 1978 stunn se bi de Film Schwarz und weiß wie Tage und Nächte (Speelbaas: Wolfgang Petersen) vör de Kamera. In de Tekentricksreeg The Simpsons snack se in de eerste Staffel Patty Bouvier, en vun de beid Süsters vun Marge Simpson, un hett bit to'n Enn' vun de veerte Staffel Edna Krabappel hör Stimmt lehnt. Se is dorneben ok de faste Synchroonstimm vun Goldie Hawn. Se hett aber ok Diane Keaton (Die letzte Nacht des Boris Gruschenko), Valerie Perrine (Lenny) oder ok Glenn Close (Das Geisterhaus), hör Stimm lehnt. Gudrun Vaupel in de Internet Movie Database (engelsch) Gudrun Vaupel in de Düütschen Synchroonkartei Vaupel bi Synchronsprecher.de
Bössel (hoochdüütsch Borstel) is en Gemeen in den Landkreis Deefholt in Neddersassen. Bössel liggt twuschen de Wilshuser Geest un dat Steenhuder Meer, tämlich in de Midden twuschen Bremen un Minden. De Gemeen liggt direkt an de B 214, vun Sulingen na Nienborg an de Werser hen. Se höört to de Samtgemeende Sie’enborg, de ehr Verwalten in den Flecken Sie'enborg sitten hett. De veer Oortsdelen vun de Gemeende sünd Bockhoop Bössel Campen Sieden (dor höört ok Schamwege to) De Naam vun de Gemeende warrt to'n eersten Mol in en Urkunn ut dat Johr 1302 nömmt. De Naam bedüüdt burensteed (-bössel). In den Gemeenderaat vun Bössel sitt 11 Raatslüde. Se höört alltohopen na de Free Wählers to. Wählt wurrn sünd se bi de Kommunalwahl an'n 9. September 2001. De ehrenamtliche Börgermeester Dieter Engelhardt is ok an'n 9. September 2001 wählt wurrn. Projekt to'n Sammeln vun plattdüütsche Oortsnaams in de Landkreise Deefholt, Nienborg/Werser un Veern Websteed vun de Gemeende Bössel Websteed vun de Samtgemeende Städer un Gemenen in den Landkreis Deefholt Affinghusen | Asendörp | Baarnborg | Bornbössel | Baarnstrup | Barver | Bassen | Bössel | Brookm | Brooksen-Vilsen | Deefholt | Dickel | Drebber | Drentwede | Ehrenborg | Eidelstee |
Dat MKS-Eenheitensystem (kort ok as MKS-Sytem betekent) is en afsluut metrisch Eenheitensystem, dat op de dree Basiseenheiten Meter (m), Kilogramm (kg) un Sekunn (s) grünnt is, de för de physikaalschen Grötten Läng, Masse un Tiet nütt warrt. Dat System is vundaag nich mehr in Bruuk. 1939 is dat Ampere as veerte Basiseenheit för de physikaalsche Grött elektrische Stroomstärk dortonahmen worrn, wat dormit to dat MKSA-System föhrt hett. Dat harr bit 1960 Bestand un is denn utwiet worrn to dat Internatschonal Eenheitensystem (SI-System), wat vundaag in de Naturwetenschoppen gellen deit.
En Spraak is nich blots ’n Barg Wöör, de ’n seggen kann, as enen dat in’n Sinn kümmt. Dat gifft näämlich ok Regeln dorto, un de bestimmt, wat de Wöör för’n Form kriegen mööt un woans een ’n Woort achter dat annere setten mutt, also de Reeg vun de Wöör. Dat mutt nu avers nich heten, dat dat ’n Grammatikbook geven deit, wo een all de Regeln in finnen kann, so as för Hoochdüütsch. Dat gifft dat för Plattdüütsch nich, un wenn doch, denn heet dat noch lang nich, dat nu elkeen so snacken mutt, as dat in’t Book steiht. Grammatik is, wat wi in’n Kopp hebbt. Wenn wi dat nich harrn, denn kunnen wi gor keen Spraak snacken. Bi’t Plattdüütsch is dat nu so, dat de Lüüd in verschedene Rebeten verschedene Dialekten snacken doot, un denn hebbt se dor ok verschedene Grammatiken bi in’n Kopp. Man de plattdüütschen Dialekten vereent, dat se all üm un bi de sülvige Grammatik hebbt, mit'n paar Utnahmen. Elkeen Woort höört to’n Woortoort to. Welkeen dat is, dat kann een dor an sehn, woans sik dat Woort benehmen deit - dat heet, wat dat för Formen hett un woans en dat in’n Satz bruken
De Truncus brachiocephalicus (histoorsch ok Arteria innominata – „nich betekent Arterie“) is de eerste grote Arterie, de vun de Aorta, oder nipp un nau vun den Aortenbagen, aftwiegen deit. Se billt op de rechten Siet vun’n Lief den gemeensomen Stamm vun de Arteria carotis communis un de Arteria subclavia. Op de linken Siet twiegt de beiden Arterie normalerwies as enkelte Bloodfatten ut den Aortenbagen af. In roor Fäll kann ok op de linken Siet en Truncus braiochcephalicus vörkamen, de sik denn wieter optwiegt. Man, ok annere Oorden künnt vörkamen, de aver tyypscherwies keen krankhaftig Utwirken hebbt. En Utnahm dorvun is aver mitünner de Arteria lusoria.
Gustav Stresemann (* 10. Mai 1878 in Berlin; † 3. Oktober 1929 in Berlin) weer en düütsch Politiker vun de Düütsche Volkspartei, Riekskanzler un Butenminister in de Tiet vun de Weimarar Republik. 1926 hett he den Fredensnobelpries kregen. As eenzigst vun fiev Kinner vun de Berliner Beerhändler un Weertsmann Ernst August Stresemann un sien Fru Mathilde kunn Gustav Stresemann dat Gymnasium besöken. An dat domolig Andreas-Realgymnasium in Berlin-Friedrichshain interesseer he sück besünners för dat Fack Geschichte un de Biografien vun bekannt Persönlichkeiten, so as Napoleon oder Goethe. Nahdem he sien Abitur 1897 bestahn harr, studeer Stresemann van 1898 bit 1901 in Leipzig anfangs Literatur un Geschichte un wessel denn in dat Fack Natschonalökonomie. Stresemann weer Liddmaat vun de Reformburschenschaften Neogermania Berlin, Suevia Leipzig, Normannia zu Heidelberg und Palatia Tübingen. 1901 hett he sien Studium mit en Doktertitel beeend. Sien Promotschonsthema weer: Die Entwicklung des Berliner Flaschenbiergeschäfts. Stresemanns Vader harr en lütten Berliner Weertschap, en so nömmt Budike, un en Affüllanlage för Buddelbeer. De Bedriev vun sien Öllern befunn sück in de Berliner Luisenstadt in de Bezirk Mitte an de Köpenicker Straat. In dit Rebeet gifft dat hüdtodag noch lütte Fabriken ut de Vörkriegstiet, de faken hör Waren dör de Riekspostannahmestäh
Gala is en Huusappel (Malus domestica). De Appelsort is 1934 vun H. J. Kidd in Greytown, Niegseeland, tücht worrn un keem 1960 in’n Hannelsverkehr. De Modersort is Kidds Orange, de krüüzt worrn is mit den Golden Delicious. De Frucht is teemlich lütt un fast un hett en söten Smack. Dat Fruchtfleesch geiht in’t Geel, de Schell is lüchten root. Gala tellt to’t Aaft, dat för’n Nadisch egent is („Dessertaaft“), un kann goot lagert warrn. För den Hannel in Europa warrt de Gala-Appel to’n gröttsten Deel ut Niegseeland un Chile inföhrt Blangen den originalen Gala-Appel gifft dat vun de Sort verscheden Typen, as to’n Bispeel de beter klöörte Tenroy, Gala Royal oder ok Royal Gala, de in de Frucht noch ’n beten wat lütter is as de normale Gala. De Imperial Gala is vun de Klöör jüst so as de Royal Gala, driggt aver gröttere Frücht. De Gala Galaxy hett en noch starkere rode Klöör. Disse Tyyp weer 2005 in Europa de an fakensten plante Appel vun de Sort Gala. De Oorn is Mitt bit Enn vun’n September. Dorna kann de Appelsort bit Dezember lagert warrn, in’t CA-Lager ok bit April. Wenn de Frucht vun Sort Gala riep is, is se
De FV Kuban Krasnodar (Футбольный клуб "Кубань" Краснодар / Futbol'nyi klub Kuban' Krasnodar) is en russ’sch Football-Vereen ut Krasnodar. Grünnt wurrn is de Vereen 1928. De Trainer vun de Footballmannschap is opstunns Juri Krasnoschan. Dat Stadion vun de Vereen is dat Kuban-Stadion, dat över 32.000 Plätz verföögt. Websteed vun den Vereen (russ’sch) Disse Artikel is man blots en Stubben. Du kannst Wikipedia helpen un em verbetern.
Uexküll oder Üxküll betekent Uexküll, Oort in Lettland. Uexküll oder Üxküll is de Familiennaam von Alexandrine Gräfin von Üxküll-Gyllenband (1873–1963), Oberin bi’n Düütschen Roden Krüüz, Gösta von Uexküll (1909–1993), Schriever un Journalist, Jakob von Uexküll (* 1944), hett den Alternativen Nobelpries stift’, Jakob Johann von Uexküll (1864–1944), eestnischen Bioloog, Zooloog un Philosoof, Nikolaus Graf von Üxküll-Gyllenband (1877–1944), düütschen Koopmann, Oberst un Strieder in’n Wedderstand vun’n 20. Juli 1944, Ole von Uexkuell (Jens Ole von Uexküll; * 1978), sweedschen Aktivist, Otto von Uexküll († 1601), sweedschen Feldmarschall, Otto von Uexküll († 1650), eestnischen Landraad, Thure von Uexküll (1908–2004), düütschen Mediziner. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Preußen (fröher un nu noch in welke Dialekten: Prüßen) betekent dat Volk vun de Pruzzen (ok Ooltpreußen), Preußen, histoorsche Landschop, Preußen, Staat in Middeleuropa, den dat fröher mol geven hett, Preußen, Provinz in düssen Staat, Hartogdom Preußen, Hartogdom, wat dat vör düssen Staat geven hett, Preußen, Deel vun dat vörmolige Königdom Polen, Preußen, Reeg vun Schepen, dat Bargwark Preußen, verscheden Sportverenen, as BSC Preussen, BFC Preussen, SV Preußen Frankfurt (Oder), KTSV Preussen 1855 Krefeld, Preußen Mönster. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Klauenrott oder ok Footrott is en Klauensüke bi Schaap, de faken vörkummt. Se warrt in Gang sett vun de Bakterien mit Naam Dichelobacter nodosus un Fusobacterium necrophorum. Düt Bakterium kann up Weiden un in'n Grund bi 14 Daage leven, man wenn dat ungünstig kümmt, ok bit to sess Maanden. Dor schöllt Schaap üm vun Weiden, wo Deerter mit düsse Süke stahn hefft, tominnst en half Johr wegblieven. Wenn de Grund, wo de Schaap up staht, natt is un de Klauen nich gründlich pleegt weert, denn is dat goot för de Süke. De Bakterien starvt na de boven nömmte Tiet in'n Grund af un denn blievt de annern Deerter över, wo sik de Schaap ansteken könnt. Dat langt also nich hen, dat een sik um de kranken Deerter kümmern deit. De ganze Heerde mutt behannelt weern, anners steekt sik de Schaap jummers wedder an. De kranken Deerter weert lamm. De Klauen kehlt un de Schaap gaht in de Knee un stütt sik dor af, vunwegen de Klauenpien. Dat Hoorn vun de Klauen lööst sik vun den Rand af an vun de Klauen af. In den Spleet, de so tostanne kümmt, sammelt sik stinkigen Eiter an. Toeerst mütt de Klauen tosneden
De Pruzzen, Prussen, Prußen oder Ooltpreußen weern en Volksstamm vun de Balten. Up Latiensch heten se Pruteni, in jem ehr egen Ooltpreußische Spraak hefft se sik Prūsai nömmt. Se weern tohuse vun nöördlich de Memel bit na de Wießel hen. Vun jem kümmt de Naam för dat Land Preußen her. Man na Südwesten un Oosten hen leven se över de latern Grenzen vun Preußen weg. An Funnen, de dor utbuddelt wurrn sünd, kann een sehn, dat de Länner, wo de Pruzzen toeerst tohuse weern, vun de jüngere Steentiet bit an dat Middelöller hen in eenssen weg bewahnt weern. Na de Wießel hen güng dat eerst na dat 7. Johrhunnert, as bloß noch wenig vun de oostgermaanschen Siedlers nableven weern. As se vun den Düütschen Orden endgüllig unnerkregen wurrn weern, hefft de düütschen un poolschen Towannerers jem dalslaken. Jem ehr Spraak is vun dat 17. Johrhunnert af an nich mehr bruukt wurrn. Dat gifft ok nich veel Texten dor vun. In jüngere Tiet warrt woll versöcht, de Spraak wedder to'n leven to bringen un sik dor mit to befaten.
Preußen (fröher un nu noch in welke Dialekten: Prüßen) is en vörmolige Landschop in dat noordööstliche Middeleuropa. De wichtigsten Öörd weern Königsberg, wat hüdigendags Kaliningrad heten deit un to Russland tohöört, Marienborg un, to’n Deel tominnst, Danzig. De Grenzen vun de Landschop sünd nich eendüdig fastleggt. Över’n Duum kann een avers seggen, dat Land twüschen de Strööm Wießel un Memel, dat is Preußen. Westlich vun Preußen geiht mit de Pomerellen de Landschop Pommern los, de ööstliche Deel vun Preußen hett woll ok den Naam Lüttlitauen harrt. Bi den Tweeten Freden vun Thorn is Preußen in dat Johr 1466 updeelt wurrn. De westliche Deel (Prutenia Occidentalis) is dormols, tohopen mit Danzig un de Pomerellen an dat Königriek Polen gahn. To düssen Deel hören Thorn, Culm un dat Ermland to. De ööstliche Deel (Prutenia Orientalis) is dormols bi den Ordensstaat bleven. 1525 is düsse Deel ümwannelt wurrn in en weltlich Hartogdom Preußen. Friedrich II. hett bi dat 1. poolsche Updelen beide Delen vun dat ole Preußen in siene Hand tohopenfaten konnt un hett jem up düütsch Oostpreußen un Westpreußen nömmt. Hüde höört de vörmolige Provinz Westpreußen, tosamen mit den Süden vun dat ole Oostpreußen na Polen to, de nöördliche Deel vun Oostpreußen
De Historie vun Kap Verde, en Inselgrupp vör de westafrikaanschen Küst, lett sik groff in veer ünnerscheedlich Afsnitten ünnerdelen. De eerste Phaas liggt in de Antike un dat Middelöller is vun de annern dree to scheden. Weten över den eersten Afsnitt gifft dat meist blots ut sekundäär Borns, sünners ut de ollen Mythen ut dat Rebeet vun de Middellannsche See. Ünner de Historie vun Kap Verde warrt dorüm normalerwies de Vörgäng verstahn, de sik siet dat Opdecken dör de Portugesen to’n Anfang vun de Neetiet afspeelt hebbt. De eerste Phaas weer de Historie in de Antike, as de Inselgrupp an verscheden Steden as Gorgaden betekent weer un se de mytholoogsch Bedüden tospraken kregen harrn, dat sik dat üm’t fröhere Eiland vun de Gorgonen hannelt. Handfaste Saken sünd över disse Tiet nich to finnen. All Informatschonen grünnt sik opletzt ut Vertellen aver nich op histoorsch Dokumenten. Dat Opdecken vun de Kapverdschen Eilannen un dat Daallaten vun Lüüd in de tweeten Half vun’t 15. Johrhunnert dör portugeesche oder in portugeesch Deensten stahn Seefohrers tomeist ut Italien stellt de tweete Phaas dor. Dorna keem as drüdden Afsnitt de Entwickeln vun de Kreolsch Kultur un vun de kreolsch Spraak, wat de Inwirken vun’t portugeesch
De Truncus thyrocervicalis is en Deel vun’t arterielle Bloodfattsystem in’t Rebeet vun’n Hals. De Truncus thyrocervicalis hett sien Oorsprung in de Arteria subclavia und billt den Hööftstamm för dree Arterien, de den Hals mit Blood versorgen doot. He versorgt de Schilddrüüs un de sietlichen Strukturen an den ünneren Deel vun’n Hals. De Hööftstamm deelt sik al na korten Weg op in de: Arteria thyroidea inferior Arteria transversa cervicis (mit den Ramus superficialis un den Ramus profundus) Arteria suprascapularis Arteria cervicalis ascendens T.H. Schiebler (Rgv.): Anatomie. Springer, Heidelbarg 2005. ISBN 3-540-21966-8.
Lothar "Emma" Emmerich (* 29. November 1941 in Düörpm-Dorstfeld; † 13. August 2003 in Hemer) weer en düütsch Footballspeler. Anfungen is he mit Football in Dorstfeld bi SC Dorstfeld 09 un is denn nah Borussia Dortmund wesselt. För disse Vereen hett he in de Football-Bundsliga 183 mal speelt un dorbi 115 Doren schaaten. Blots Gerd Müller vun Bayern München weer beter. 1960 - 1969 Borussia Dortmund 1969 - 1972 K.Beerschot VAC, hüüd Germinal Beerschot Antwerpen 1972 - 1974 Austria Klagenfurt 1974 - 1976 1. FC Schweinfurt 05 1976 - 1977 FV Würzburg 04 1977 - 1978 Würzburger Kickers. Wiels he so völ Doren schaten harr, hebbt se hüm ok in de düütsche Natschonalmannschap spelen laten. Dor harr he aber immer Siegfried Held un Reinhard Libuda as Konkurrenten, so dat he blots up 5 Lännerspelen kamen is. Mit de düütsch Mannschap is he 1966 aber ok Viezweltmeester wurrn. In en Vörrundenspeel tegen Spanien, hett he en Door ut derart spitzen Winkel schaaten, dat sück all wunnert hebbt, dat de in’t Door gahn is. Dat hett hüm den den Ökelnaam Emma mit der linken Klebe inbrocht. Nah sien aktiv Loopbahn weer he denn ok noch Trainer in Idar-Oberstein un bi SG Weinsheim.
De Truncus costocervicalis (Rippen-Halsstamm) is en korte Arterie, de ’n beten sietlich vun de Arteria thoracica interna ut de Arteria subclavia aftwiegt. Disse Fattstamm versorgt mit sien Aftwiegen de Twüschenwarvelrüüm I un II as ok de deepe Nackenmuskulatur De Rippen-Halsstamm is bannig kort un deelt sik denn op in de Arteria cervicalis profunda („deepe Halsarterie“) un de Arteria intercostalis suprema („böverste Twüschenrippenarterie“). De Arteria cervicalis profunda löpt twüschen de Dweerfoortsätz vun’n sövten Halswarvel (C7) un vun’n eersten Bostwarvel (Th1) na de depen Nackenmuskulatur, de se mit suerstoffriek Blood versorgt. De Arteria intercostalis suprema tütt na ünnen in de Richt vun Hals vun de eersten Ripp un deelt sik dor noch mol op in de Arteria intercostalis posterior prima („eerste achtere Twüschenrippenarterie“) un de Arteria intercostalis posterior secunda („tweete achtere Twüschenrippenarterie“). Se versorgt de entsprekenden Twüschenwarvelrüüm I un II. Beide Arterien billt binnen de Twüschenwarvelrüüm Anastomosen mit de Rami intercostalis anteriores I et II („vördere Twüschenwarveläst I un II“), de ut de Arteria thoracica interna aftwiegt. Hermann Voss, Robert Herrlinger: Taschenbuch der Anatomie, Band II: Eingeweide, Kreislaufsystem. Gustav Fischer Verlag, Stuttgart 1988, 17. Opl., S.376-377. ISBN 3-437-00502-2
Alkmene is en Sort vun den Huusappel (Malus domestica). Dat is en Krüzen ut de Sorten Cox Orange un Geheemraat Dr. Oldenburg. De Alkmene is 1930 an’t Institut för Acker- un Plantenbo in Müncheberg togen worrn. De Boom wasst teemlich swack un is anfallig för Boomkrebs un Füerbrand, nich aver gegen Mehltau un Schorf. He bruukt en milde Laag, ’n beten in’n Schadden, woneem de Blöten nich dör laten Frost bedrapen warrn künnt. De diploide Appelsort warrt vun Cox Orange, Golden Delicious un James Grieve goot befrucht. Man, in vele Aaftanborebeden gifft dat de Sort Alkmene nich. Ehr Bedüden is teemlich lütt. De Blööttiet fangt Enn April an un geiht bit Mitt Mai. Se bleiht teemlich riek, de Fruchtbüüt is aver teemlich mau. De Frucht is lütt bit middelgroot un rund. Se hett en goldgele, orange verwaschen Schell. Dat Fruchtfleesch is fast un knackig un hett en fien süerlichen, düchtig aromaatschen Smack. To’n Plücken riep is de Appel vun Anfang September bit Mitt Oktober, riep to’n Geneet is he vun September bit November. Ok in’n Köhllager hollt sik de Alkmene-Appel blots bit Enn November. List vun de Appelsorten Manfred Fischer (Hrsg.): Farbatlas Obstsorten. S. 39. Ulmer, Stuttgart, 2. Opl. 2003,
Alkmene betekent Alkmene, Figur ut de greeksche Mythologie, Moder vun Herkules, Alkmene, en Appelsort, (82) Alkmene, en Asteroid. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Dat Weltblatt is en Blatt op Plattdüütsch, dat in Grand Island rutkamen is. De eerste Utgaav geev dat in’n April 1889. Vun de Tiet af an geev dat all twee Weken en ne’e Utgaav, alltohoop 26. De letzte is an’n 27. März 1890 rutkamen. Denn müss Rutgever G. M. Hein dat Blatt opgeven. Hein harr keen Warf in sien Blatt nahmen. De Oplaag leeg so bi 1100 Stück.
Dat Soayschaap is en ganz ole Raass vun Schaap. Dat sütt ut, as de Schaap al in de jüngere Steentiet utsehn hefft. Tohuse is dat Soayschaap up de Insel Soay up den St. Kilda-Archipel buten vör de Westküst vun Schottland. Dor hefft dat de ganz fröhen Siedlers henbröcht, oder later de Wikingers. De Naam Soay kümmt ut de Wikingerspraak un heet Schaapinsel (Sau=Schaap, Öj=Insel). De Insel liggt wiet af un de Schaap bringt ok nich veel Winnst up.Dor hefft sik de Minschen üm ok nich veel kümmert üm düsse Schaap un se konnen so bleven, as se al ummer weern. De Schaap sünd in de Wildfarv dat Mufflon liek. De Wull warrt na de Saison afsmeten. Se beert sik ok as Wild un laat sik nich föhren mit Hunnen. Heken un Seken dreegt Höörn. Hen un wenn hefft de Deerter bloß een Farv, tomeist sünd se avers klöört as de Mufflons. So'n Schaap gifft dat denn in düster un in hell. Dor sünd de düstern Schaap dree mol fökener vun to sehn, as de hellen. Bavenhen gifft dat Schaap mehr mit Wull un annere mehr mit Haarkleed. Bi Ünnersöken is rutfunnen wurrn, dat de düstern Schaap jummers weniger weert. Dat
Kollateralen (lat.: con „tohopen“; latus „Siet“) sünd in de Anatomie Sieten- oder Nevensträng, de dat in’n Lief bi’t Bloodfattsystem un bi’t Nervensysteem gifft. In’t System vun’n Bloodkreisloop stellt de Kollateralen seker, dat en Geweevrebeet ok noch mit Blood versorgt warrt, wenn de Hööftader t. B. dör Thromboos, Embolie oder Sehren vun enkelte Bloodfatten verleggt is. Över Anastomosen sünd de Bloodfatten mit’nanner verbunnen, so dat vun en Kollateraalkreisloop snackt warrt. Geev dat disse KOllateralen nich, künn man keen chirurgischen Ingrepp maken, vun wegen, dat en Operatschoon jümmer mit dat Dörsnieden vun Bloodfatten verbunnen is. Dorachter liggen Rebden weern ahn de Kollateraalkreislööp vun de Bloodversorgen afsneden. Fatten ahn Kollateralen un Anastomosen warrt as Endarterie betekent. Kummt dor en Versluss för, föhrt dat dwangslöpig to’t Afstarven vun’t Geweev, dat nich mehr versorgt warrt (Infarkt). In’t Nervensystem lopt Nervenfasern (Axonen) vun een Nervenzell (Neuron) na en annere. Op den Weg geevt de Axonen faken Sietentwiegen na annere Karnrebeden un Neuronen af, de ok as Kollateralen betekent warrt. Dat is vun Belang för’t Funkschoneeren bi meist all Verschaltmustern in’t Nervensystem, to’n Bispeel in’t Rüchmark un op all Evens in’n Bregen. Synaps Renshaw-Zell
Heemsbünnen is en Gemeen in’n Landkreis Rodenborg (Wümm) in Neddersassen, de to de Samtgemeen Bootel höört. De Gemeen hett 1222 Inwahners (Stand 31. Dezember 2022). En Översicht över de Geologie un Entstahn vun dat Rebeet vun’n helen Landkreis is in den Artikel Landkreis Rodenborg (Wümm) beschreven un kann dor naleest waarn. Heemsbünnen liggt in’n süüdlichen Deel vun’n Landkreis Rodenborg (Wümm) twüschen de Eenheitsgemenen Rodenborg (Wümm) in’n Noorden un Visselhöövd in’n Süüden. Op de süüdwestliche Siet grenzt den Gemeen Karkwals an un in’n Oosten de Gemenen Bootel un Brookel. De Karnoort tohopen mit de veer annern Oortsdelen warrt faken as Waterdörper betekent vun wegen de velen Waterlööp in’t Rebeet. De Gemeen Heembünnen is siet 1971 Deel vun de dormols nee grünnt Samtgemeenn Bootel. Vörher al sünd de hüütigen Oortsdelen Hassel un Hast na Heemsbünnen ingemeendt worrn. Hassel Hast Heemsbünnen Worth De Gemeenraat vun Heemsbünnen sett sik mit den Börgermeester ut 11 Lüüd tohopen. De letzte Kommunalwahl weer 2016 Dat Wapen vun de Gemeen wiest op golden Grund ünnen veer blaue Bülgenbalkens un baven en swart-witt befachten Gevel vun en Neddersassenhuus mit en root Dack. Vör dat Huus staht veer rode Steenpütt. In de Gemeen gifft dat en Reeg vun Verenen, ünner